Evil Dead

Evil Dead je kultový horor z roku 1981. Scenár k nemu napísal a režíroval ho Sam Raimi. Film opisuje výlet piatich študentov v izolovanej chate v lese, ktorý sa zmení na nočnú moru keď nájdu zvukovú pásku ktorá je kľúčom k odomknutiu zlých duchov.

Film bol extrémne kontroverzný kvôli svojmu grafickému násiliu, skoro všetci americký distribútori ho odmietli vydať až sa ho napokon ujala Európska spoločnosť a film mal nakoniec premiéru 15. októbra 1981. Aj keď bol rozpočet len 375,000$ film zaznamenal úspech a zarobil 2,400,000$ za prvý týždeň premietania. Aj keď boli po vydaní zmiešané reakcie od kritikov, Evil Dead je dnes považovaný za klasiku v hororovom žánri a má obrovskú základňu priaznivcov po celom svete. Neskôr sa natočili aj 2 pokračovania Evil Dead 2 a Army of Darkness.

 Dej 

5 študentov z Michiganu cestovalo na víkend do chaty v lese. Tam našli Knihu mŕtvych, taktiež známu ako Morturom Demonto.

Pri prehľadávaní pivnice v chate, študenti našli a prehrali audio pásku na ktorej boli nahraté démonické recitácie z knihy
ktoré prebudia pomstychtivých démonov. Študenti sú potom posadnutí jeden za druhým, najprv Cheryl (Ellen Sandweiss) potom čo je brutálne znásilnená temnou silou v lese. Cheryl dobehne naspäť do chaty, ale nikto jej neverí čo sa stalo. Jej brat Ash sa rozhodne že ju zavezie do mesta kde môže stráviť noc. Na to zistia že most do mesta je zničený a ohnutý do tvaru ruky. O chvíľu na to sa Cheryl premení na démona a bodne Lindu (Betsy Baker) do nohy ceruzkou. Zamknú ju do pivnice, ale moment na to sa stane Shelly posadnutá démonom a zaútočí na Scottyho (Hal Delrich) ktorý ju rozseká sekerou. Kusy tela zabalia do plachty a zakopú ich v lese, po čom sa Scotty vyberie hladať cestu von z lesa.

Ash sa pôjde pozrieť na Lindu, ale zistí že je tiež posadnutá démonom. Scotty sa vráti, ale je zmlátený stromami. Predtým než stratí vedomie povie Ashovi že v lese je cesta von. Potom čo Linda spraví trik na Asha tým že sa vráti do pôvodného stavu, ju Ash vynesie von z chaty. Vráti sa za Scottym a zistí že je mŕtvy. Linda sa potom vráti z dýkou ktorou sa bude pokúšať bodnúť Asha lenže sa nakoniec nabodne na dýku. Ash ju vynesie von aby ju rozpílil motorovou pílou ale keď zistí že na to nemá tak ju len zakope. Linda ale vstane z hrobu a Ash jej odsekne hlavu lopatou. Vráti sa do chaty a zistí že pivnica je otvorená. Cheryl vyskočí na okno a bude sa pokúšať dostať dnu. Ash ju strelí brokovnicou ale Cheryl nezomrie. Ash bude utekať do pivnice po krabicu brokov kde zažije čudnú sériu udalostí ako sa pivnica napĺňa krvou a ako počuje hlasy v hlave. Cheryl sa potom pokúsi zaútočiť na Asha cez dvere, ale on ju strelí a zabarikáduje dvere skriňou. Medzitým ožije Scottyho telo ktoré spolu s Cheryl zaútočí na Asha. Zničoho nič začnú kričať a pôjde z nich dym. Ash si všimne že kniha mŕtvych spadla do ohňa. Ash ju napokon celú vhodí priamo do ohňa, po čom démoni zostanú stáť na mieste a nakoniec sa rozložia. Za úsvitu zistí Ash že je jediný ktorý prežil. Vyjde von z chaty kde si bude chvíľu myslieť že sa všetko skončilo ale nakoniec ho temná sila chytí.

 Externé odkazy 



Kategória:Filmy z 1981
Kategória:Hororové filmy USA
Kategória:Kultové filmy
Kategória:Filmy podľa názvu